बुख़ारा

बुख़ारा (रूसी: Бухара, फ़ारसी: , अंग्रेज़ी: Bokhara) मध्य एशिया में स्थित उज़बेकिस्तान देश के बुख़ारा प्रान्त की राजधानी है। यह उज़बेकिस्तान की पाँचवी सबसे बड़ी नगरी है। इसकी जनसंख्या २,३७,९०० है (सन् १९९९ अनुमानानुसार) और यह शहर लगभग पाँच हजार वर्षों से बसा हुआ है। बुख़ारा प्रसिद्ध ऐतिहासिक रेशम मार्ग पर स्थित है।

वर्णन 
बुख़ारा की भौगोलिक स्थिति ४९°५०' उ.अ. तथा ६४°१०' पू.दे. है। यह समरकंद नगर से १४२ मील पश्चिम एक नख़लिस्तान (ओएसिस) में स्थित प्रसिद्ध व्यापारिक नगर है। बुखारा से कुछ मील दक्षिण-पूर्व में एक कागान नामक नया नगर स्थित है, जिसे कभी कभी 'नया बुखारा' भी कहते हैं। पहले ही बुखारा मुस्लिमो के इस्लाम धर्म तथा इस्लामी सभ्यता संस्कृति का प्रसिद्ध केंद्र है। सन्‌ 1924 में यह रूस के अधिकार में आया। यह आठ या नौ मील के घेरे में एक ऊँची चारदीवारी से घिरा है जिसमें ११ दरवाजे हैं। मीर अरब की मस्जिद सबसे प्रसिद्ध मस्जिद है। कंबल, रेशमी एवं ऊनी कपड़े तथा तलवार आदि बनाने के उद्योग यहाँ होते हैं। रेगिस्तानी जलवायु होने के कारण यहाँ पर दिन में तेज धूप तथा रात्रि में अधिक शीत पड़ती है। निकटवर्ती क्षेत्र में अखरोट, सेब, अंगूर, तंबाकू तथा विभिन्न प्रकार के फूलों के बगीचे हैं। इसकी जनसंख्या १९५१ में ६०,००० से बढ़कर १९९९ में २,३७,९०० हो चुकी थी।

बुख़ारा में जन्म लेने या रहने वाले विख्यात लोग 
 बहाउद्दीन नक़्शबन्द बुख़ारी
 इब्न सिना
 ज़मख़्शरी
 बुख़ारी
 किरोमी बुख़ोरोई
 अन लुशान
 ओक्साना चुसोवितिना

भ्राता शहर 
यह शहर ऐतिहासिक महा-ख़ोरासान क्षेत्र में आते हैं:
  बल्ख़, अफ़्ग़ानिस्तान
  मरी, तुर्कमेनिस्तान
  नेशाबूर, ईरान
  समरक़न्द, उज़्बेकिस्तान

अन्य शहर:
  लाहौर, पाकिस्तान
  सान्ता फे, न्यू मेक्सिको, संयुक्त राज्य अमेरिका
  ग़ुऍय माल्मेज़ों, फ्रान्स
  कोरदोबा, स्पेन
  मलात्या, तुर्की

इन्हें भी देखें 
 उज़बेकिस्तान
 बुख़ारा प्रान्त

सन्दर्भ

बाहरी कड़ियाँ 
 Books about Bukhara
 Dmitriy Page. Bukhara - the center of enlightenment in the East
 Bukhara Information & Culture Center
 Bukhara Travel Guide
 Uzbek Visa
 Bukhara museums
 Travels in the Himalayan Provinces of Hindustan and the Panjab; in Ladakh and Kashmir, in Peshawar, Kabul, Kunduz, and Bokhara... from 1819 to 1825, Vol. II, William Moorcroft and George Trebeck, 1841 (Reprinted: New Delhi, Sagar Publications, 1971)

मध्य एशिया
मध्य एशिया के शहर
उज़्बेकिस्तान
उज़्बेकिस्तान के नगर